《驾幸太学》
宋代·李阶

天祐斯文赖表章，皇心眷眷事胶庠。享严祖殿回龙驭，德警儒班肃鹭行。

降辇诣祠追四圣，拥经求道举三王。欲知盛美前无古，贤圣相逢在庙堂。

作者简介：宋邵武军光泽人，字进祖。李深子。徽宗崇宁二年省试第一，因元祐党人之子而夺出身。四年，赦党人子弟复官，调楚州盐城尉。高宗建炎初，摄临安府比较务，州卒陈通谋变，胁阶叛，阶叱之，遂遇害。